**ЈУ “ДНЕВНИ ЦЕНТАР ЗА ДЈЕЦУ И ОМЛАДИНУ СА СМЕТЊАМА И ТЕШКОЋАМА У РАЗВОЈУ”**

**БЕРАНЕ**

**ИЗВЈЕШТАЈ**

**О РАДУ ЈАВНЕ УСТАНОВЕ ЗА 2019. годину**

**Фебруар 2020. године**

На основу чл. 26 Статута ЈУ “Дневни центар за дјецу и омладину са сметњама и тешкоћама у развоју Беране“ директор ЈУ Дневни центар за дјецу и омладину са сметњама у развоју Беране“, предлаже

**Извјештај о раду за 2019. годину**

**I УВОД**

ЈУ „Дневни центар за дјецу и омладину са сметњама и тешкоћама у развоју Беране“ (у даљем тексту Дневни центар), као установа социјалне и дјечије заштите на локалном нивоу, обавља дјелатност у складу са Законом о социјалној и дјечијој заштити ("Службени лист Црне Горе", бр. 027/13 од 11.06.2013, 001/15 од 05.01.2015, 042/15 од 29.07.2015, 047/15 од 18.08.2015, 056/16 од

066/16 од 20.10.2016, 001/17 од 09.01.2017, 031/17 од 12.05.2017, 042/17 од

050/17 од 31.07.2017), Законом о васпитању и образовању дјеце са посебним образовним потребама (Сл. Лист ЦГ бр. 80/04, 45/10), Статутом Дневног центра и Одлуком о оснивању Јавне установе „Дневни центар за дјецу и омладину са сметњама и тешкоћама у развоју Беране“.

Оснивач Дневног центра је Општина Беране, а регистрован је за обављање следећих дјелатности:

87.3- Рад установа за стара лица и лица са посебним потребама.

87.30- Обухвата смјештај и услуге његе за стара лица и лица са посебним потребама која нијесу у стању да се старају сама о себи или не желе да живе самостално. Њега укључује смјештај, храну, надзор и помоћ у свакодневном животу, као што је услуга одржавања домаћинства. У неким случајевима ове јединице обезбјеђују квалификовану медицинску његу за оне који се налазе у издвојеним просторијама у оквиру установе.

Програмом рада утврђени су послови и задаци Дневног центра, чији основни садржај је утврђен Статутом Дневног центра, а који су у функцији развоја истог и задовољавања потреба од значаја за кориснике услуга, њихове породице, као и непосредног интереса за локално становништво.

Важно је напоменути да је Дневни центар у 2019. години од Министарства рада и социјалног старања Црне Горе добио Лиценцу за обављање дјелатности социјалне и дјечије заштите.

**II ОРГАНИ ДНЕВНОГ ЦЕНТРА**

Органи Дневног центра су Управни одбор и директор. Управни одбор је орган управљања Дневним центром и чине га три члана:

* Зорица Бабић- предсједница Управног одбора,
* Соња Савић- члан и
* Сефо Кожар- члан

У 2019. години одржано је 8 сједница Управног одбора на којима су разматрана различита питања из надлежности Управног одбора, која су везана за рад и пословање Дневног центра.

Дневним центром руководи директор Милош Бракочевић.

**III ЗАПОСЛЕНИ У ДНЕВНОМ ЦЕНТРУ**

У извјештајном периоду са 1 лицем закључен је уговор о раду на одређено вријеме ради замјене привремено одсутног запосленог.

На дан 31.12.2019. године у установи је било 26 запослених и то једно лице на мандату, 24 са уговором на неодређено и 1 са уговором на одређено вријеме.

**IV САДРЖАЈ РАДА, ЦИЉЕВИ И КОРИСНИЦИ**

ЈУ „Дневни центар за дјецу и омладину са сметњам и тешкоћама у развоју Беране” почео је са радом 19. 12. 2013. године. Дневни центар је социјални сервис за дјецу са сметњама и тешкоћама у развоју, утемељен на интерсекторском приступу у коме се пружа широка лепеза услуга (социјализација, њега, социјална и медицинска рехабилитација, оспособљавање за самосталност у активностима дневног живота, слободне активности, подршка родитељима) и васпитно-образовни рад у којем се стичу вјештине неопходне за свакодневни живот. У Дневном центру се примјењује социјални модел приступа рјешавању проблема инвалидности са циљем постизања пуног учешћа у друштву.

Дневни центар има за циљ заштиту, промоцију и унапређење права дјеце са сметњама и тешкоћама у развоју, социјализацију и друштвену интеграцију на основу пружања једнаких могућности, као и социјалну инклузију у друштвену средину. У складу са дјелатностима и циљевима Дневни центар пружа услуге и то:

* дневни боравак,
* пружање осмочасовне његе,
* социјализација,
* рехабилитација-елементарни физикални третман,
* елементарно образовање дјеце,
* друштвена и професионална активација дјеце,
* едукација родитеља за самопомоћ и помоћ дјеци,
* патронаже услуге и
* друге услуге у складу са статутом и законом.

Корисничко право Дневног центра имају дјеца и омладина са сметњама и тешкоћама у развоју од 3 до 27 година. Захтјев за процјену способности дјетета се подноси Комисији за усмјеравање. Комисија за усмјеравање доноси рјешење о усмјеравању дјетета у Дневни центар, ако се не може образовати у редовним васпитно - образовним установама или посебном одјељењу. На основу рјешења Комисије за усмјеравање ЈУ Центар за социјални рад Беране и Андријевица доноси рјешење којим се утврђује право на боравак дјетета у ЈУ Дневни центар.

На дан 31.12.2019. године у Дневном центру право на коришћење услуга је имало 28 корисника.

Од укупног броја корисника 16 је било мушког а 12 женског пола, а према узрасту: 3-6 година

6 корисника, 7-17 година -17 корисника и 18-27 година - 5 корисника.

Корисници у Дневном центру имају два оброка и ужину.

Корисници у Дневном центру сазријевају, развијају своје преостале могућности, оспособљавају се за самосталан живот и рад. У најкраћем, све активности у раду са корисницима се своде на један заједнички задатак: оспособити дјецу и омладину за што самосталнији и независнији живот и рад, учинити да буду што мање зависни од непосредне помоћи, надзора и старања своје породице, шире и уже друштвене заједнице и тиме испоштовати један од основних принципа бриге о овој популацији, деинституционализацију. Рад стручног тима у центру, реализује се кроз групни и индивидуални (третмански рад).

**V РАД СА КОРИСНИЦИМА**

Опсервационим периодом, индивидуалним радом и одговарајућим третманима откривају се способности корисника и ради се на њиховом максималном развоју. За сваког корисника, у сарадњи са родитељима, се припрема индивидуални годишњи и мјесечни план рада. У раду са њима неопходан је тимски рад. На основу мултидисциплинарне процјене постављају се јасни циљеви на свим пољима рада, изради индивидуалних и групних програма и укључивањем у разним другим активностима.

Од самог почетка води се евиденција о свим корисницима, односно сваки корисник има досије који садржи: фотографију дјетета, основне податке, рјешење Секретаријата за општу управу и друштвене дјелатности општине Беране о усмјерењу дјетета у Дневни центар, рјешење Центра за социјални рад за општине Беране и Андријевица којим је дјетету утврђено право на боравак у Дневном центру, здравствени картон, опис и сугестије родитеља о особинама и навикама дјетета, извјештај из опсервационог периода, индивидуални програм корисника Дневног центра, индивидуални планови корисника Дневног центра који се тренутно реализују, листе праћења постигнућа корисника, налаз и мишљење стручних лица додатно ангажованих у Дневном центру, отпусне листе и извјештаје љекара специјалиста.

Примјетни су позитивни резултати код корисника и то из области социјализације, такође и из области грубе и фине моторике. У протеклом периоду, корисници су постигли напредак у више области. У значајном дијелу су се социјализовали. Неки од корисника су постигли вјештине у сфери самопомоћи и одржавања хигијенских навика. Чланови стручног тима су израдили индивидуалне планове подршке за сваког корисника.

Одређен број корисника је укључен у спортске активности кроз програме које организује Специјална олимпијада Црне Горе.

Рад са корисницима је у последње двије године значајно унапријеђен примјеном асистивне технологије која је обезбјеђења кроз учешће на пројекту који финансира Делегација Европске Уније.

Такође је важно напоменути да је из донација обезбеђен и неурофидбек апарат који представља један од најсавременијих апарата из области медицине и логопедије.

Стручни тим ради са дјецом по програму који се прилагођава корисницима према способностима, могућностима и интересовањима. Активностима у Дневном центру се поклања посебна пажња, а све у најбољем интересу корисника, да им вријеме проведено у установи буде што потпуније и садржајније. Стручни тим прави ритам дана на основу којег ради са дјецом.

**VI АКТИВНОСТИ У ДНЕВНОМ ЦЕНТРУ И ПОСЈЕТЕ**

Рад Дневног центра у 2019. години, као и ранијих година, карактеришу бројна дешавања и манифестације у којима су учествовала дјеца са сметњама и тешкоћама у развоју - корисници Дневног центра.

Важније активности: посјета ђачког парламента ОШ „Вукашин Радуновић“, учешће корисника на фестивалу „IV Позоришне чаролије“, посјета ерготерапеута Томаса Фајнера и обука запослених за рад на неурофидбек апарату, учешће на ревијалном турниру у стоном тенису и пикаду у Петњици, учешће корисника на ликовној манифестацији „Дјеца цртају на асфалту“ и учешће на специјалној олимпијади у Херцег Новом.

На прикладан начин обилјежени су: светски дан дјетета, дан аутизма, дан планете земље и међународни дан особа са инвалидитетом.

Изведена је екскурзија и излет уз учешће запослених, родитеља и корисника.

Дневни центар су посјетиле бројне домаће и стране хуманитарне организације, удружења и појединци.

**VII ПРОЈЕКТИ И ДОНАЦИЈЕ**

Средства за финансирање Дневног центра обезбјеђују из средстава буџета Општине Беране, Министарства рада и социјалног старања, аплицирањем на конкурсе донатора, донација, поклона као и пројеката.

Бројне су и честе робне и новчане донације привредника и појединаца.

**VIII САРАДЊА СА РОДИТЕЉИМА**

Породицама корисника се пружају обавјештења везана за рад са њиховом дјецом, здравствено стање и све промјене у понашању, одласцима на излете, учешћима у разним садржајима у нашој установи и ван ње. Посебна сарадња са породицама је у рјешавању проблема социјалне природе. Родитељи су у директном контакту са стручним радницима и сваког дана могу у предвиђеном времену доћи на консултације везане за њихову дјецу. Редовно се организују и родитељски састанци. У 2019 години одржано је 8 родитељских састанака.

**XIX САРАДЊА СА УСТАНОВАМА И НВО**

У дијелу сарадње са сродним установама и НВО имали смо добру сарадњу са:

* Секретаријат за општу управу и друштвене дјелатности Општине Беране
* Министарство рада и социјалног старања
* Центром за социјални рад Беране
* ЈЗУ Дом здравља Беране
* Основним и средњим школама у општини Беране
* Медијима
* НВО „Корак наде“
* НВО „Љепша будућност“
* УНИЦЕФ
* Осталим Дневним центрима у Црној Гори
* Заводом за социјалну и дјечију заштиту

**Беране, 03. 02. 2020. године**

**ДИРЕКТОР**

**Милош Бракочевић**